Høgre og Frp har til samanlikning eit valkampbudsjett på 8 millionar kroner kvar, skriv Dagens Næringsliv.Forbundet spyttar også ut 3 millionar kroner på avisannonsar, noko som er like mykje som det Venstre og KrF til saman har å rutte med i valkampbudsjetta.Jan Davidsen meiner det forbundet totalt bruker i valkampen, svarer til det ei handfull medlemmer taper berre i pensjon viss Høgre og Frp får gjennomslag for politikken sin.– Det er så enkelt som at vi må vere til stades på den politiske arenaen for å forsvare interessene til medlemmene våre, seier Davidsen.Motparten til fagforbundet i lønnsoppgjera, NHO, meiner det er vanvitig at dei bruker så mykje pengar på valkampstøtte.– Det er eit demokratisk problem når ein aktør går så tungt inn med pengestøtte og eigen kampanje i eit demokratisk val, seier direktør for næringspolitikk i NHO Service Dag Ekelberg.